
谞讝讬专 讜 注"讘 - 驻讬专讜砖 砖讟讬讬谞讝诇抓

讗诪专 [讬讻讜诇 讛讬讛 诇讜诪专] 诇讱 讘专 驻讚讗: 讗讬诪讗 住讬驻讗 [讗诪讜专 讗转 住讜祝] 讛诪砖谞讛, 专' 讗诇讬注讝专 讗讜诪专: 讗讬谞讜 住讜转专 (砖讜讘专) 讜诪讜谞讛 诪讞讚砖 注讜讚 讗诇讗 砖讘注讛 讬诪讬诐 砖诇 谞讝讬专讜转. 讗讬 住诇拽讗 讚注转讱 [讗诐 注讜诇讛 注诇 讚注转讱] 诇讜诪专 讻讬 砖诇砖讬诐 讬讜诐 讘注讬谞谉 [爪专讬讻讬诐 讗谞讜] 诇谞讝讬专讜转, 讗诐 讻谉 谞住转讜专 讻讜诇讛讜 [砖讬住转讜专 讗转 讻诇 讛讬诪讬诐 讻讜诇诐],  砖讛专讬 讝讛讜 注讚讬讬谉 讘转讜讱 讬诪讬 谞讝讬专讜转讜. 讜诪讻讗谉 砖住转诐 谞讝讬专讜转 讛讬讗 讘转 注砖专讬诐 讜转砖注讛 讬讜诐!


 讜讚讜讞讬诐: 诪讻讗谉 讗讬谉 专讗讬讛, 砖讻谉  拽住讘专 [住讘讜专] 专' 讗诇讬注讝专: 诪拽爪转 讛讬讜诐 讻讻讜诇讜, 讜讻讗讬诇讜 讻讘专 住讬讬诐 讗转 讛谞讝讬专讜转 讘转讞讬诇转 讬讜诐 讛砖诇讜砖讬诐.


 讜讘注讬拽专 砖讬讟转讜 砖诇 专' 讗诇讬注讝专 诪转拽砖讬诐, 转谞谉 [砖谞讬谞讜 讘诪砖谞讛]: 讛讗讜诪专 "讛专讬谞讬 谞讝讬专 诪讗讛 讬讜诐", 谞讟诪讗 讘讬讜诐 诪讗讛 鈥�/b> 住讜转专 讗转 讛讻诇 讜诇讗讞专 砖诪拽专讬讘 拽专讘谉 谞讝讬专 讟诪讗 讞讜讝专 讜诪讜谞讛 诪讞讚砖 诪讗讛 讬诪讬 谞讝讬专讜转. 专' 讗诇讬注讝专 讗讜诪专: 讗讬谞讜 住讜转专 讜诪讜谞讛 诪讞讚砖 讗诇讗 砖诇砖讬诐 讬讜诐 讘诇讘讚. 讜讗讬 住诇拽讗 讚注转讱 [讜讗诐 注讜诇讛 注诇 讚注转讱] 诇讜诪专 砖住讘专 专' 讗诇讬注讝专 砖诪拽爪转 讛讬讜诐 讻讻讜诇讜 鈥�/b> 讗诐 讻谉 谞住转讜专 [砖讬住转讜专] 专拽 砖讘注讛 讬诪讬诐, 砖讬讬讞砖讘 诇讜 讻讗讬诇讜 谞讟诪讗 诇讗讞专 砖讛砖诇讬诐 讗转 讬诪讬 谞讝讬专讜转讜, 讜讗讬 诇讗 住讘专 [讜讗诐 讗讬谞讜 住讘讜专] 砖诪拽爪转 讛讬讜诐 讻讻讜诇讜 鈥�/b> 诇讬住转讜专 讻讜诇讛讜 [砖讬住转讜专 讗转 讻讜诇诐],  砖讛专讬 谞讟诪讗 讘转讜讱 讝诪谉 谞讝讬专讜转讜!


 讜诪砖讬讘讬诐:  诇注讜诇诐 诇讗 讗诪专讬谞谉 [讗讬谉 讗谞讜 讗讜诪专讬诐] 诪拽爪转 讛讬讜诐 讻讻讜诇讜. 讜诪拽砖讬诐: 讗讬 讛讻讬 诇讬住转讜专 讻讜诇讛讜 [讗诐 讻讱 砖讬住转讜专 讗转 讻诇 讛讬诪讬诐 讻讜诇诐]! 讗诪专 专讬砖 诇拽讬砖: 讛讬讬谞讜 讟注诪讗 [讝讛讜 讛讟注诐] 砖诇 专' 讗诇讬注讝专: 讗诪专 拽专讗 [讛讻转讜讘] "讜讝讗转 转讜专转 讛谞讝讬专 讘讬讜诐 诪诇讗转 讬诪讬 谞讝专讜" (讘诪讚讘专 讜, 讬讙), 讛转讜专讛 讗诪专讛: 讗诐 谞讟诪讗 讘讬讜诐 诪诇讗转, 讘讚讬讜拽 讘讬讜诐 砖谞砖诇诪讛 讘讜 讛谞讝讬专讜转 鈥� 转谉 诇讜 转讜专转 谞讝讬专 住转诐, 砖讬住转讜专 专拽 讻讚讬 谞讝讬专讜转 讗讞转, 讜住转诐 谞讝讬专讜转 讛讬讗 讘转 砖诇讜砖讬诐 讬讜诐.


讗 注讚 讻讗谉 讛讚讬讜谞讬诐 讘注讬拽专讬 砖讬讟讜转 专讘 诪转谞讗 讜讘专 驻讚讗. 讜诪注转讛 诪爪讬注讬诐, 诇讬诪讗 讻转谞讗讬 [讛讗诐 谞讗诪专 砖谞讞诇拽讜 讻诪讞诇讜拽转诐 砖诇 转谞讗讬诐], 砖砖谞讬谞讜 讘讘专讬讬转讗: 谞讗诪专 讘驻专砖转 谞讝讬专 "注讚 诪诇讗转 讛讬诪讬诐 讗砖专 讬讝讬专 诇讛' 拽讚讜砖 讬讛讬讛 讙讚诇 驻专注 砖注专 专讗砖讜"(讘诪讚讘专 讜, 讛), 


砖讜诪注谞讬 (砖讜诪注 讗谞讬) 诪转讜讱 讝讛 砖诪讬注讜讟 "讬诪讬诐" 砖谞讬诐, 砖讘讻讱 讬爪讗 讞讜讘转 谞讝讬专讜转 鈥� 转诇诪讜讚 诇讜诪专 "拽讚砖 讬讛讬讛 讙讚诇 驻专注 砖注专 专讗砖讜" (讘诪讚讘专 讜, 讛) 鈥� 讗讬谉 讙讬讚讜诇 砖注专 驻讞讜转 诪砖诇砖讬诐 讬讜诐, 讗诇讜 讚讘专讬 专' 讬讗砖讬讛.


专' 讬讜谞转谉 讗讜诪专: 讗讬谞讜 爪专讬讱 诇专讗讬讛 讝讜, 砖讛专讬 讛讜讗 讗讜诪专 "注讚 诪诇讗转 讛讬诪讬诐" 讗讬 讗诇讜 讛谉 讬诪讬诐 砖爪专讬讻讬谉 诇诪诇讗转 鈥�/b> 讛讜讬 讗讜诪专 砖诇砖讬诐 讻讬 讝诪谉 讞讜讚砖 讛诇讘谞讛 讛讜讗 注砖专讬诐 讜转砖注讛 讬讜诐 讜讞爪讬, 讜讻讚讬 诇诪诇讗 讗转 讛讬诪讬诐 诪砖诇讬诪讬诐 讗转 讛讞讜讚砖 诇砖诇讜砖讬诐 讬讜诐. 讜谞诪爪讗 砖专拽 讘转拽讜驻讛 砖诇 讞讜讚砖 讬砖 诪砖诪注讜转 砖诇 "诪诇讗转 讛讬诪讬诐".


 讜诇注谞讬讬谞谞讜, 诪讗讬 诇讗讜 [讛讗诐 诇讗] 谞讗诪专 砖专讘 诪转谞讗 讛讜讗 砖讗诪专 讻讚注转 专' 讬讗砖讬讛, 砖讛专讗讬讛 讛讬讗 诪讛驻住讜拽 "拽讚讜砖 讬讛讬讛 讙讚诇 驻专注", 讜诇讻谉 谞讝讬专讜转 讛讬讗 讘转 砖诇讜砖讬诐 讬讜诐, 讜讘专 驻讚讗 讛讜讗 砖讗诪专 讻讚注转 专' 讬讜谞转谉  砖诇诪讚讬诐 诪讬诪讬 讛讞讜讚砖 砖讛诐 注砖专讬诐 讜转砖注讛, 讜诇讻谉 讗祝 谞讝讬专讜转 讛讬讗 讘转 注砖专讬诐 讜转砖注讛 讬讜诐?


 讜讚讜讞讬诐:  讗诪专 [讬讻讜诇 讛讬讛 诇讜诪专] 诇讱 专讘 诪转谞讗: 讗讬谉 诪讞诇讜拽转 讘讚讘专, 砖讻谉 讻讜诇讬 注诇诪讗 [诇讚注转 讛讻诇] 砖诇砖讬诐 讬讜诐 讘注讬谞谉 [爪专讬讻讬诐 讗谞讜], 讜讛讻讗 [讜讻讗谉] 讘砖讗诇讛 讗讞专转: 讛讗诐 "注讚" 诪砖诪注讜 讜注讚 讘讻诇诇, 砖讛转讗专讬讱 砖谞讗诪专 讘讜 "注讚" 谞诪爪讗 讘讻诇诇 诪谞讬谉 讝讛, 讗讜 诇讗, 讘讻讱 驻诇讬讙讬 [谞讞诇拽讜]; 专' 讬讗砖讬讛 住讘专 [住讘讜专] "注讚 诪诇讗转 讛讬诪讬诐 "讜诇讗 注讚 讘讻诇诇 讜诇讻谉 讗讬谉 讬讜诐 砖诇讜砖讬诐 谞讻诇诇, 讜讗诐 讻谉 讗讬谉 诇讛讜讻讬讞 诪谉 讛讻转讜讘 砖谞讝讬专讜转 讛讬讗 讘转 砖诇讜砖讬诐 讬讜诐, 讜谞诪爪讗 砖讬砖 爪讜专讱 诇诇诪讜讚 诪"讙讚诇 驻专注 砖注专 专讗砖讜". 讜讗讬诇讜 专' 讬讜谞转谉 住讘专 [住讘讜专]: "注讚" 讜注讚 讘讻诇诇, 讜诇讻谉 讛讜讗 诇讜诪讚 讗转 讛讛诇讻讛 砖谞讝讬专讜转 讛讬讗 讘转 砖诇讜砖讬诐 讬讜诐 诪诇砖讜谉 讛讻转讜讘 讘诪讬砖专讬谉. 讻讬讜谉 砖讛讜讝讻专讛 讘专讬讬转讗 讝讜, 诪驻专砖讬诐 讗转 讛讗诪讜专 讘讛.


讗诪专 诪专 [讛讞讻诐] 专' 讬讜谞转谉: 讗讬 讗诇讜 讛谉 讬诪讬诐 砖爪专讬讻讬谉 诇诪诇讗讜转 鈥�/b> 讛讜讬 讗讜诪专 砖诇砖讬诐. 讜砖讜讗诇讬诐: 诪谞讬谉 砖诪讚讜讘专 驻讛 讘讞讜讚砖, 砖讬砖 讘讜 砖诇讜砖讬诐 讬讜诐? 讜讗讬诪讗 [讜讗诪讜专] 砖讘转 (砖讘讜注) 砖讙诐 讛讜讗 谞砖诇诐 讘讬讜诐 讛砖讘转 讛讘讗 诇讗讞专 砖砖转 讬诪讬 讛讞讜诇! 讜讚讜讞讬诐: 砖讘转 (砖讘讜注) 诪讬 讗讬讻讗 讞住讬专讜转讗 [讛讗诐 讬砖 讘讜 爪讚 讞住专讜谉] 砖讬砖 诇讜诪专 讘讜 砖讻讗砖专 讘讗讛 砖讘转 讛专讬 讛讜讗 砖讘讜注 诪诇讗? 讗诇讗 讚讜讜拽讗 讘讞讜讚砖讬诐 讬砖 讞住专讬诐 讜诪诇讗讬诐, 讜诇讻谉 讬砖 诪拽讜诐 诇讚讘专 注诇 "诪诇讗转 讛讬诪讬诐".

